LAOAG CITY – Awan ti foul play iti pannakatay ti maysa a barangay kagawad idiay Brgy Tartarabang, Pinili, Ilocos Norte.
Daytoy ti impasigurado ni P/Sr Insp Artemio Clemente, chief of police ti PNP Pinili.
Binigbig ni Clemente ti biktima a ni Wilfredo Fagaragan, agtawen ti 51, naasawaan, ken barangay kagawad iti nadakamat a barangay.
Segun ken ni Clemente, basar iti insayangkat da nga imbestigasyun rumrummuar a nagpakamatay ti biktima gapu iti kaadda ti sagsagabaen na a nakana a sakit ti buksit ken nabayagnan nga irekreklamo iti pamilya na kangrunaan na iti asawa na.
Imbatad ni Clemente a ti biktima ket nabirukan ti manugang na a ni Benjamin Rubio a maysan a bangkay iti kabanbantayan a paset ti barangay da idi kalman nga adda ti naipputiput a goma iti tengnged na bayat ti panagturong na iti nadakamat a lugar tapno biruken na ti mapukpukaw a taraken na a baka.
Naammoan nga uray dagiti kameng ti pamilya ti biktima ket mamati a nagpakamatay ni Fagaragan gapu iti sakit na ken awan ti foul play iti pannakatay na.
ilo_Latn ilo_Latn ilo_Latn ilo_Latn ilo_Latn ilo_Latn